Tulmist-a tettuɣal ɣer uswir usnan n umedyaz ladɣa ma yella d amedyaz yettiḥmilen ad iɣer s tutlayin nniḍen, syen ad d-yegrew aṭas n tusna ara yezzerriren ɣef waggag-is, dagi ibban-d deg uferdis n tulya ɣer tsekliwin tiberraniyi s lexṣaṣ, deg waya amedyaz yeḍfer abrid n tnagant i yellan d udem atrart di tmedyazt taqbaylit, tazrit-a tettban-d ama deg usemres n uɣanib amiḍran, tutlayt tanurnant d usmarmay, uswrik d usekmem d yizamulen i yessemras umedyaz, deg waya ad d-banent tenfaliyin timsulsanin, mebla ma nettu asmiḍres n tumgist d tmucuha akked d inzan d lemǧun.